Mārkalne vald
Mārkalne vald (läti keeles Mārkalnes pagasts) on vald Lätis Alūksne piirkonnas Eesti piiri ääres. Enne 2009. aasta haldusreformi kuulus vald Alūksne rajooni. Vald piirneb sama piirkonna Pededze, Ziemeri ja Jaunalūksne vallaga ning Võrumaa Rõuge vallaga (varem Misso vallaga). Valla pindala on 123 km². 2016. aastal elas seal 374 inimest. 2011. aastal elas vallas 304 lätlast, 48 venelast, 1 valgevenelane ja 4 ukrainlast. Valla keskus on Mārkalne küla, vallavanem on Daiga Vītola.